News Update: ARK ปรับเป้า Tesla เป็น $3,000 ในปี 2025 - FINNOMENA
News Update: ARK ปรับเป้า Tesla เป็น $3,000 ในปี 2025
9 ส.ค. 2564

Ark คาดว่ามูลค่าตลาดของ Tesla จะสูงถึง 4 ล้านล้านดอลลาร์ตามบันทึกการวิจัยที่เผยแพร่เมื่อวันศุกร์
Ark Investment Management ตั้งเป้าหมายราคาสำหรับ Tesla ไว้ที่ 1,500 ดอลลาร์ต่อหุ้นสำหรับตลาดหมีภายในปี 2025 และ 4,000 ดอลลาร์ต่อหุ้นสำหรับตลาดกระทิง
เมื่อปีที่แล้ว Ark Invest ได้คาดการณ์ว่าหุ้นของ Tesla จะแตะ 7,000 ดอลลาร์ต่อหุ้นหรือ 1,400 ดอลลาร์เมื่อแตกพาร์แบบ 1:5 ภายในปี 2024
Ark Invest ยังเพิ่มความเป็นไปได้ที่ผู้ผลิตรถยนต์ไฟฟ้าจะประสบความสำเร็จในด้านระบบขับขี่อัตโนมัติอย่างเต็มรูปแบบภายในห้าปี พร้อมกล่าวว่ารายรับสุทธิจากการนั่งรถโดยสารอัตโนมัติของบริษัทอาจสูงถึง 327 พันล้านดอลลาร์ภายในปี 2025 โดยคาดว่ารายรับด้านรถยนต์ไฟฟ้าของ Tesla จะอยู่ระหว่าง 234 พันล้านดอลลาร์ และ 367 พันล้านดอลลาร์ภายในปี 2025
Tesla เป็นหุ้นที่กองทุน ARK Innovation ETF (ARKK) มูลค่า 26,600 ล้านดอลลาร์ มีสัดส่วนลงทุนมากที่สุด และผู้จัดการกองทุน อย่าง Cathie Wood ก็เชื่อมั่นใน Tesla มาอย่างยาวนาน
ที่มา: Reuters
แท็ก:
ARK
ARKK
ARKQ
ARKW
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA